[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii






                 Bucureşti, 03.02.2009





                                                          Nr.23/436/2008
AVIZ

asupra proiectului de Lege privind aprobarea plăţii cotizaţiei anuale pentru anul 2009, ce decurge din calitatea României de stat-participant la Acordul multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii  a fost sesizată, cu adresa nr.P.L.x 608 din 8 octombrie 2008, pentru aviz la Comisia pentru buget, finanţe şi bănci, cu proiectul de Lege privind aprobarea plăţii cotizaţiei anuale pentru anul 2009, ce decurge din calitatea României de stat-participant la Acordul multilateral de bază privind transportul internaţional pentru dezvoltarea Coridorului Europa-Caucaz-Asia, semnat la Baku la 8 septembrie 1998.



Proiectul de lege are ca obiect de reglementare aprobarea plăţii cotizaţiei anuale, ce decurge din calitatea României de stat-participant la „Acordul multilateral de bază privind transportul internaţional pentru dezvoltarea Coridorului Europa-Caucaz-Asia” (semnat la Baku la 8 septembrie 1998) şi anexele sale tehnice care reglementează transporturile internaţionale rutiere, feroviare, navale şi procedurile vamale şi de prelucrare a documentelor vamale.



În conformitate cu prevederile Acordului de finanţare negociat şi semnat între guvernele părţilor la Acordul multilateral de bază privind transportul internaţional pentru dezvoltarea Coridorului Europa-Caucaz-Asia, cotizaţiile părţilor se plătesc în cote egale (alin.2 al art.2), acestea fiind transferate în contul SPCIG TRACECA al cărui sediu central se află la Baku, Republica Azerbaidjan, până la 31 decembrie al anului curent, dar nu mai târziu de 31 martie al anului următor (alin.1 al art.4). Acordul de finanţare a fost ratificat de România prin Legea nr.472/2006. Începând cu anul 2008, cotizaţia este de 60.000 euro. Precizăm faptul că România a achitat integral şi în termen contribuţiile anuale ce i-au revenit în calitate de stat-participant la Acordul multilateral de bază privind transportul internaţional pentru dezvoltarea Coridorului Europa-Caucaz-Asia.



Proiectul de lege a fost avizat favorabil de Consiliul Legislativ, conform avizului nr.624/24.05.2008, cu observaţii şi propuneri care au fost preluate în text.



Proiectul de lege a fost adoptat de Senat, în şedinţa din 29 septembrie 2008, în forma prezentată de Guvern.



Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de lege este Camera Deputaţilor.


Examinarea proiectului de lege a avut loc în şedinţa comisiei din data de 3 februarie 2009.


La lucrări au fost prezenţi 27 deputaţi din totalul de 28 deputaţi, membri ai comisiei.



La dezbaterile asupra proiectului de lege au participat, în calitate de invitaţi, specialişti din Ministerul Transporturilor şi Infrastructurii.



Ţinând seama de avizul favorabil al Consiliului Legislativ şi punctul de vedere al Ministerului Transporturilor şi Infrastructurii, membrii comisiei au hotărât, în unanimitate, să avizeze favorabil proiectul de lege în forma adoptată de Senat.



În raport cu obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,
Iulian Iancu
Consilieri,

Daniel Bădina

Octavian Martin

PAGE  
1

